b'\n_START_ARTICLE_\nCerkev svetega Martina, Canterbury\n_START_SECTION_\nZgodovina\n_START_PARAGRAPH_\nSveti Martin je bila zasebna kapela kraljice Berte Normandijske \xc5\xbee v 6. stoletju, preden je  Avgu\xc5\xa1tin pri\xc5\xa1el iz Rima. Kraljica Berta je bila kr\xc5\xa1\xc4\x8danska frankovska princesa, ki je pri\xc5\xa1la v Anglijo s svojim kaplanom, \xc5\xa1kofom Liudhardom. Kralj Ethelbert Kentski, njen poganski mo\xc5\xbe, jo je pustil opravljati verske obrede v prenovljeni (okoli leta 580) cerkvi, za katero \xc4\x8dastitljivi Beda pravi, je bila v uporabi v poznem rimskem obdobju, a se je nehala uporabljati. Kot je Beda posebej navedel, je bila ta cerkev posve\xc4\x8dena svetemu Martinu iz Toursa, mesta v bli\xc5\xbeini, kjer je Berta odra\xc5\xa1\xc4\x8dala._NEWLINE_Ob prihodu Avgu\xc5\xa1tina je bila uporabljena kot sede\xc5\xbe misijona svetega Martina, takoj raz\xc5\xa1irjena (leta 597) in v njej je bil kmalu kr\xc5\xa1\xc4\x8den tudi kralj Ethelbert. S hitro ustanovitvijo stolnice in opatije je cerkev svetega Martina izgubila pomen, a ohranja svoje prvenstvo in zgodovinski pomen._NEWLINE_Tik pred letom 1844 so v cerkvi na\xc5\xa1li zlate kovance, ki lahko segajo v konec 6. stoletja, med katerimi je tudi Liudhardova medalja, zlat anglosa\xc5\xa1ki kovanec ali majhna medalja, na katerem je podoba figure z diademom, ki naj bi se po legendi nana\xc5\xa1ala na Liudharda.\n_START_SECTION_\nArhitektura\n_START_PARAGRAPH_\nLokalne najdbe dokazujejo, da je kr\xc5\xa1\xc4\x8danstvo \xc5\xbee obstajalo na tem delu mesta in da je bila pri gradnji cerkve uporabljena rimska opeka ali spolia, pa tudi celotni deli zidov z rimskimi stre\xc5\xa1niki. V sredi\xc5\xa1\xc4\x8du cerkve so ope\xc4\x8dni ostanki rimske grobnice vgrajeni v konstrukcijo.  Ve\xc4\x8d delov zidov je o\xc4\x8ditno zelo zgodnjih, morda je bil zazidan kvadratni vhod v prezbiterij, vhod v Bertino cerkev, medtem ko so drugi deli zidu iz obdobja po gregorijanskem misijonu v 7. ali 8. stoletju, vklju\xc4\x8dno z ve\xc4\x8dino ladje. Apsida, ki je bila prvotno na vzhodnem koncu, je bila odstranjena.  Stolp je mnogo poznej\xc5\xa1i, je v angle\xc5\xa1kem poznogotskem slogu (perpendicular). Cerkev je na seznamu za\xc5\xa1\xc4\x8ditenih zgradb, razred I.\n_START_SECTION_\nGrobnice\n_START_PARAGRAPH_\nNa pokopali\xc5\xa1\xc4\x8du so grobovi \xc5\xa1tevilnih pomembnih lokalnih dru\xc5\xbein in znanih ljudi, med njimi sta slikar krajin Thomas Sidney Cooper in Mary Tourtel, avtorica stripa Rupert Bear.\n_START_SECTION_\nGlasba\n_START_PARAGRAPH_\nCerkev goji mo\xc4\x8dno glasbeno tradicijo od obdobja menihov svetega Avgu\xc5\xa1tina pa do danes.'